stanford-oval/wikipedia huggingface dataset:
ג'רום דייוויד סלינג'ר
יצירתו > "התפסן בשדה השיפון"

בשנת 1951 יצא לאור התפסן בשדה השיפון, ספרו המצליח ביותר של סלינג'ר. הספר מספר את סיפורו של הולדן קולפילד, מעין "גרסה צעירה יותר" של סימור גלאס, ושיטוטיו בניו יורק לאחר שסולק מבית הספר. הספר זכה להצלחה מיידית ותורגם לשפות רבות. דעת המבקרים הייתה מעורבת: היו שראו בו ספר מצוין והיו שראו בו ספר באיכות ירודה. בזכות ההומור המיוחד של סלינג'ר וסגנון כתיבתו, הפך "התפסן בשדה השיפון" לספר פולחן עולמי והפופולריות שלו לא דעכה לרגע מאז הוצאתו לאור. הוא אחד הספרים הפופולריים ביותר בספריות בארצות הברית, אחד המוחרמים ביותר (בשל השפה והתוכן הבלתי הולמים לכאורה) ואחד הספרים שנלמדים בבתי הספר (גם בישראל). הספר נמכר עד היום בכ-250,000 עותקים מדי שנה בארצות הברית לבדה. רבים מאמינים שחלקים מהספר הם למעשה אוטוביוגרפיה של סלינג'ר כנער. תחושת הזרות והבדידות של שנות ה-50 היא נושא מרכזי בסיפוריו של סלינג'ר. לאורך השנים, מספר במאים ושחקנים מהשורה הראשונה הציעו לסלינג'ר ליצור עיבוד קולנועי של הספר. סלינג'ר סירב לכל הבקשות, והיה נחוש בדעתו שאין ליצור עיבוד שכזה.
יחסו למוצאו היהודי

סלינג'ר היה בן לאב יהודי ואם גיורת ספק יהודייה, מצב שהוליד בו קונפליקט באשר לקבוצת השתייכותו. סלינג'ר הצעיר חשש למעמדו החברתי – בשנות ה-30 וה-40 אנטישמיות גלויה נגד יהודים הייתה דבר שבשגרה בארצות הברית. הדבר הקשה על סלינג'ר, שרצה להתקבל (כנראה בלחץ אביו) לאוניברסיטת ייל, אך נדחה בשל ההגבלה על מספר היהודים הרשאים ללמוד באוניברסיטה, שהתקיימה באותם ימים. הדחייה תסכלה את סלינג'ר, שלמד בקולג' אלמוני למדי; אך לימים התגאה בעובדה שלא למד באוניברסיטה שנראתה בעיניו צבועה.
ספרי סלינג'ר בעברית

אני, ניו יורק, וכל השאר [תרגום ראשון לעברית ל"תפסן בשדה השיפון"] (תרגם: אברהם דניאלי), דפנה, 1954.
התפסן בשדה השיפון (תרגמו מאנגלית: אברהם יבין ודניאל דורון), עם עובד, תשל"ה-1975.
התפסן בשדה השיפון (תרגמה מאנגלית: גילי בר-הלל), עם עובד, תשפ"ג-2023.
הרימו את קורת הגג, נגרים (תרגמה: רחל פן), הוצאת כנרת זמורה ביתן (סדרת אתנחתא לספרות יפה), 1991.
הגביהו את קורת הגג, נגרים [תרגום שני] (תרגם: קובי מידן; ערך: אמיר צוקרמן), כנרת זמורה ביתן, 2006.
לאסמה-באהבה ובסאוב: תשעה ספורים , תשל"ט-1979. (כולל "יום נפלא לדגי בננה").
תשעה סיפורים (תרגם: אסף גברון), מחברות לספרות, 2005.
פראני וזואי (תרגמה: נירה צפריר), כנרת זמורה ביתן, 1988.
פראני וזואי [תרגום שני] תרגם מאנגלית: ניר רצ'קובסקי. הוצאת כתר.
לקריאה נוספת

Harold Bloom, J.D. Salinger, Chelsea House Publishers, 1999 (הספר בקטלוג ULI)
Will Hochman (ed.), Chris Kubica (ed.), Letters to J.D. Salinger, University of Wisconsin Press, 2002 (הספר בקטלוג ULI)
Eberhard Alsen, A Reader's Guide to J.D. Salinger, Greenwood Press, 2002 (הספר בקטלוג ULI)
Barrett Hathcock, J.D. Salinger, Great Neck Publishing, 2005 (הספר בקטלוג ULI)
Kristin L. Matthews, Reading America: Citizenship, Democracy, and Cold War Literature, University of Massachusetts Press, 2016 (הספר בקטלוג ULI)
Eberhard Alsen, J.D. Salinger and the Nazis, University of Wisconsin Press, 2018 (הספר בקטלוג ULI)
הערות שוליים

↑  J.D. Salinger, www.jewishvirtuallibrary.org
1 2 3  Stephen B. Shepard, How Jewish was J.D. Salinger?, The Forward, ‏2024-09-11 (באנגלית)
↑  ניר שחק,'"`UNIQ--nowiki-00000004-QINU`"'סלינג'ר מת והרעיון להפוך את "התפסן בשדה השיפון" לסרט קם לתחייה, באתר הארץ, 4 במרץ 2010
↑  אתר Jewish Virtual Library
| --- | --- |
בקרת זהויות :  NLI: 987007267396505171  PLWABN: 9810658884705606  BIBSYS: 90085020  BNE: XX993805  BnF: cb11923476b (data)  CANTIC: a10152398  CiNii: DA00699901  GND: 118605054  ICCU: CFIV037957  ISNI: 0000 0001 2117 1704  LCCN: n50016589  LNB: 000033427  MusicBrainz: 76e95ec6-6c94-4580-953d-bdc3c7b3aeca  NDL: 00455187  NKC: jn19990007318  NLA: 35472754  NLG: 92479  NLK: KAC199623967  NSK: 000002183  NTA: 068892136  RERO: 02-A003780354  SELIBR: 220368  SNAC: w6zx2909  SUDOC: 027120031  Trove: 965575  VIAF: 17092   WorldCat (עם VIAF): 17092 
תמונה נדירה של ג'יי די סלינג'ר, על עטיפת ספר זיכרונות שלו שנכתבה על ידי בתו
איור של סלינג'ר על שער המגזין טיים, 15 בספטמבר 1961
הדמוקרטים

| --- | --- |

 מדינה:  ישראל ישראל
 שם רשמי:  הדמוקרטים בראשות יאיר גולן
 מייסד:  יאיר גולן
 מנהיגים:  יאיר גולן
 תקופת הפעילות:  30 ביוני 2024 – הווה (246 ימים)
 אפיון:  מפלגת שמאל ציונית
 אידאולוגיות:  ציונות סוציאל-דמוקרטיה הפרדת הדת מהמדינה ליברליזם חברתי
 כנסות:  25
 אותיות:  אמת
 נוצרה מתוך:  העבודה מרצ
 מיקום במפה הפוליטית:  שמאל
 ארגונים בינלאומיים:  הברית הפרוגרסיבית, האינטרנציונל הסוציאליסטי
 צבעים רשמיים:    כחול
 נציגויות בפרלמנטים
 הכנסת:  4 / 120
 
 https://democrats.org.il
מפלגת הדמוקרטים היא מפלגת שמאל ציונית סוציאל-דמוקרטית שנוסדה בישראל ב-30 ביוני 2024. המפלגה נוצרה מאיחוד פוליטי (אך לא מיזוג מלא) של מפלגת העבודה ומפלגת מרצ.
הקמת המפלגה

בבחירות לכנסת העשרים וחמש בשנת 2022 לא עברה מפלגת מרצ את אחוז החסימה ונשארה מחוץ לכנסת. בעקבות זאת, הפכה מפלגת העבודה למפלגת השמאל הציונית היחידה בכנסת, ולה ארבעה מנדטים בלבד. בחודשים הראשונים לכהונת הכנסת העשרים וחמש, התגבשה תנועת המחאה נגד הרפורמה המשפטית ועודדה שיתופי פעולה רבים בין מפלגות במסגרת הבחירות לרשויות המקומיות בישראל ב-2024.
ב-28 במאי 2024 נבחר יאיר גולן בפריימריז לראשות מפלגת העבודה ברוב של 95.15%. בעבר היה גולן חבר כנסת מטעם מפלגת מרצ, ואף התמודד בבחירות הפנימיות לתפקיד יו"ר המפלגה. במסגרת קמפיין הבחירות לראשות מפלגת העבודה, הבטיח גולן כי יקים גוף פוליטי חדש על בסיס שתי המפלגות יחד עם חבירה של גורמים נוספים. ב-30 ביוני 2024 הגיעו צוות החיבורים של מפלגת העבודה בראשות יו"ר המפלגה, יאיר גולן, וצוות החיבורים של מרצ בראשות מזכ"ל המפלגה, תומר רזניק, להסכם במסגרתו יתאחדו למפלגה אחת בשם "הדמוקרטים". ההסכם כולל פריימריז משותפים לרשימה לקראת הבחירות לכנסת העשרים ושש, בהם תינתן הבטחת יצוג למועמדים חברי מרצ בבחירות לרשימה ובמוסדות אחרים שיוקמו, אך לא כולל מיזוג מלא בין המפלגות. ההסכם אושר על ידי ועידת מפלגת העבודה ב-12 ביולי וועידת מרצ ב-19 ביולי.
אידאולוגיה

עקרונותיה של המפלגה מתבססים על אלו של המפלגות המייסדות, העבודה ומרצ, ומתוארים בקצרה באתר הרשמי של המפלגה ובהסכם האיחוד.
גישה ביטחונית ריאליסטית: ישראל זקוקה לצבא חזק ומתקדם, שידע להגן על גבולותיה ולנטרל איומים מבחוץ. לצד זה, שיקום הביטחון הלאומי מחייב קביעת גבולות בני-הגנה, טיפוח הסכמים אזוריים ובריתות בינלאומיות, חיזוק הברית עם ארה״ב ומדינות המערב וקידום היפרדות מהפלסטינים כחלק מהסדר אזורי.
משטר דמוקרטי ליברלי: שרידותה של ישראל כמדינה משגשגת תלויה בביצור יסודותיה הליברליים – הפרדת הרשויות, ניסוח בסיס חוקתי, הבטחת מקצועיות ועצמאות מערכת המשפט והתקשורת החופשית. מפלגת הדמוקרטים תפעל לביטול כל הצעדים שננקטו כחלק מההפיכה המשטרית ותקדם שוויון מגדרי ושוויון אזרחי מלא של כלל המגזרים.
ממלכתיות: השירות הציבורי הוא שליחות ולא הזדמנות לחלוקת שלל. יש לבנות מחדש את השירות הציבורי, על בסיס איכות ומקצוענות, ולהגן עליו מפני פוליטיזציה. לצד זה, יש לחזק את שומרי הסף ולהלחם בשחיתות שלטונית, לחזק את מנגנוני הפיקוח והאכיפה ולבצר אותם מהשפעה פוליטית.
חברה שוויונית וסולידרית: חברה סולידרית היא גם חברה חזקה. סולידריות אמיתית איננה אחידות כפויה אלא ניהול מחלוקות בדרכי שלום והידברות. למנהיגות הפוליטית יש תפקיד מרכזי בהבטחתו של שיח ציבורי פתוח ותוסס. בתוך כך, יש להיאבק בכל צורת ההסתה והדה-לגיטימציה ליריבים פוליטיים.
מדינה יהודית וחופשית: מדינת ישראל היא מדינת לאום יהודית, ולא מדינת דת יהודית. מדינה יהודית היא מדינה שבה מממשים יהודים את זכותם להגדרה עצמית לאומית על ידי עיצוב חייהם המשותפים כבני חורין, ועל כן עליה לטפח מגוון זהויות יהודיות, תוך שוויון לכלל הזרמים וללא אפליה של בני דתות אחרות. לצורך כך יש להפריד את הפוליטיקה מהדת הממוסדת על כל צורותיה.
מוסדות > נוער הדמוקרטים

נוער הדמוקרטים הוא ארגון הנוער של המפלגה. בשנת 2024, כחלק מהסכם האיחוד בין מפלגות העבודה ומרצ, התאחדה תנועת נוער העבודה עם נוער מרצ, ושמו של הגוף המאוחד נקבע כנוער הדמוקרטים. בשיאה, מנתה התנועה למעלה מאלף חניכים. בתנועה חברים בני נוער בטווח הגילאים 13–18 או מכיתה ז' עד כיתה יב'.
נוער הדמוקרטים מקיים סמינרים מספר פעמים בשנה, לוקח חלק פעיל בהפגנות ומשמרות מחאה שאת חלקן הוא יוזם, ומשתתף בפעילויות במסגרת הבחירות המוניציפליות והבחירות לכנסת. הארגון משתתף באירועים כמו העצרת לזכרו של יצחק רבין, מצעדי הגאווה וצעדת אחד במאי, ומקבל ייצוג במוסדות מפלגת הדמוקרטים. על פי חוקת מפלגת הדמוקרטים, לנוער יש הבטחת ייצוג בוועידת המפלגה.
| שנות כהונה | שם |
| --- | --- |
8.2024-10.24: עומר בן גרא
10.24-מכהן: מתניה מליק
ראשי המפלגה

| יושב-ראש> מס' | יושב-ראש> דיוקן | יושב-ראש> שם (תקופת חיים) | כהונה> תחילת כהונה | כהונה> סיום כהונה |
| --- | --- | --- | --- | --- |
| 1 |  | יאיר גולן (1962–) | 30 ביוני 2024 | מכהן |
הערות שוליים

↑  מורן אזולאי,'"`UNIQ--nowiki-00000002-QINU`"'עם שם חדש ושריונים ליאיר גולן: העבודה ומרצ הכריזו על איחוד, באתר ynet, 30 ביוני 2024
1 2 3  טל שלו‏, השריונים, החובות והבחירות הבאות: ההסכם המלא בין העבודה ומרצ נחשף, באתר וואלה, 7 ביולי 2024
↑  מורן אזולאי,'"`UNIQ--nowiki-00000005-QINU`"'עם יותר מ-95% מהקולות: יאיר גולן נבחר לראשות מפלגת העבודה, באתר ynet, 28 במאי 2024
↑  עמית סגל N12,'"`UNIQ--nowiki-00000007-QINU`"'‏העבודה ומרצ מתאחדות, השם החדש: "מפלגת הדמוקרטים", באתר גלובס, 30 ביוני 2024
↑  ״הדמוקרטים״ בראשות יאיר גולן: מפלגות העבודה ומרצ הגיעו להסכם על איחוד, באתר דבר העובדים בארץ ישראל, 30 ביוני 2024
↑  אודות, באתר הדמוקרטים
נוער הדמוקרטים
דור חוגי

דור חוגי (נולד ב-10 ביולי 1995) הוא כדורגלן ישראלי המשחק בעמדת החלוץ בקבוצת הפועל חיפה מליגת העל.
קריירת מועדונים

חוגי נולד בבני ברק. החל לשחק כדורגל בקבוצות הילדים של הפועל פתח תקווה, שיחק שנה בקבוצת הנערים של מכבי פתח תקווה, ובגיל 16 עבר למחלקת הנוער של מכבי חיפה. עם קבוצת הנוער של המועדון זכה בשני דאבלים רצופים כאשר בעונתו האחרונה היה מלך שערי ליגת העל לנוער עם 19 שערים, בנוסף לשמונה שערים נוספים בגביע. ב-17 במאי 2014 ערך את הופעתו היחידה בקבוצה הבוגרת, כשנכנס כמחליף בתיקו 1–1 נגד הפועל באר שבע.
ב-20 ביוני 2014 הושאל להפועל פתח תקווה. ב-18 באוקטובר 2014 הבקיע את שער הבכורה שלו בליגת העל, בניצחון 4–1 נגד הפועל עכו, ובסך הכול כבש בעונת 2014/2015 זו שבעה שערי ליגה, אך בסופה ירדה הקבוצה לליגה הלאומית. ב-1 ביולי 2015 הושאל למכבי פתח תקווה, ובמדיה כבש שלושה שערי ליגה בעונת 2015/2016.
ב-30 ביוני 2016 חתם לשנתיים בהפועל רעננה. ב-20 בנובמבר 2016 כבש את שער הבכורה שלו במועדון, בניצחון 1–0 על בני יהודה תל אביב, ובסך הכול בעונתו הראשונה בקבוצה כבש שלושה שערים ב-27 הופעות בליגה. בתחילת עונת 2017/2018 חל פיחות במעמדו בקבוצה, והוא כבש רק שער אחד בגביע המדינה ושער אחד בגביע הטוטו.
ב-22 בינואר 2018 חתם בקבוצת הפועל תל אביב מהליגה הלאומית. ב-29 בינואר ערך את הופעת הבכורה שלו במועדון, כשפתח בהרכב בהפסד 0–1 להפועל עפולה. ב-5 במרץ 2018 כבש את שערו הראשון במועדון, בניצחון 4–0 על הפועל כפר סבא, ובסך הכול כבש שישה שערים ב-18 הופעות עד תום עונת 2017/2018 ועלה עם הקבוצה לליגת העל.
ב-23 ביולי 2018 חתם בהפועל רמת גן. ב-9 באוגוסט ערך את הופעתו הבכורה שלו בקבוצה, בניצחון 2–1 על הפועל בני לוד בגביע הטוטו. ב-21 בספטמבר הבקיע את שערו הראשון בקבוצה, בהפסד 2–4 לסקציה נס ציונה, ובסך הכול בעונת 2018/2019 כבש שמונה שערים ב-35 הופעות בליגה הלאומית.
ב-4 ביולי 2019 חזר למכבי פתח תקווה, לאחר שירדה לליגה הלאומית. במדי הקבוצה כבש 11 שערים ב-34 הופעות ליגה והגיע עם הקבוצה לגמר גביע המדינה.
ב-30 ביולי 2020 חתם לשנתיים בסנקט פלטן האוסטרית. בארבעת המחזורים הראשונים הבקיע ארבעה שערים ועד המחזור העשירי כבש שלושה שערים נוספים. בהמשך העונה התקשה לכבוש והוסיף רק עוד שער אחד עד לסיום העונה. לאחר שהקבוצה ירדה להליגה האוסטרית השנייה שוחרר מהקבוצה.
ב-22 ביוני 2021 חתם בוויסלה קרקוב מליגת העל הפולנית לשלוש שנים. ב-3 באפריל 2022 כבש שער בכורה בתיקו 2-2 של קבוצתו נגד גליביצה. ב-16 בינואר 2023 חתם בבני סכנין.ב-7 ביוני 2024 חתם בהפועל חיפה.
נבחרות ישראל

חוגי היה בסגל נבחרת הנוער באליפות אירופה לנוער בשנת 2014 אליה העפילה הנבחרת לראשונה בתולדותיה, ואף כבש את השער היחידי של הנבחרת בטורניר, בהפסד 1–2 להונגריה. בסל הכול ערך 18 הופעות בנבחרת הנוער, בהן כבש שלושה שערים. ב-3 בספטמבר 2015 ערך את הופעת הבכורה שלו בנבחרת הצעירה, בתיקו 1–1 נגד אלבניה, ובאותו המשחק כבש את שערו הראשון במדי הנבחרת. בסך הכול ערך עד שנת 2016 עשר הופעות במדי הנבחרת הצעירה, בהן כבש שלושה שערים.
הערות שוליים

↑  רועי זריהן, ‏הפועל פ"ת: חוגי הושאל לעונה אחת ממכבי חיפה, באתר ערוץ הספורט, 20 ביוני 2014
↑  רז אמיר, ‏חיזוק לחוד: דור חוגי חתם לשנתיים בהפועל רעננה, באתר ONE‏, 30 ביוני 2016
↑  מאור רחמני, ‏חלוץ חדש באדום: דור חוגי חתם בהפועל תל אביב, באתר ONE‏, 22 בינואר 2018
↑  יגאל גולדשטיין, ‏יובל אבידור ודור חוגי חתמו בהפועל רמת גן, באתר ערוץ הספורט, 23 ביולי 2018
↑  שקד עמירם, ‏דור חוגי חתם במכבי פ"ת, ברק לוי בהפועל פ"ת, באתר ONE‏, 4 ביולי 2019
↑  עמית קרקו, ‏רשמית: חוגי חתם בסט. פולטן מהליגה האוסטרית, באתר ONE‏, 30 ביולי 2020
↑  יחזור לליגת העל? דור חוגי שוחרר מסט. פולטן אחרי ירידת הליגה, באתר וואלה, 16 ביוני 2021
↑  שלמה וייס‏, חזר לליגת העל: דור חוגי חתם בבני סכנין עד תום העונה, באתר וואלה, 16 בינואר 2023
בית ההבראה של "מבטחים" בזכרון יעקב

| --- | --- |

 מידע כללי
 סוג:  בית הבראה, בית מלון 
 מיקום:  זכרון יעקב 
 מדינה:  ישראל 
 הקמה ובנייה
 תקופת הבנייה:  ?–1968
 תאריך פתיחה רשמי:  1968 
 אדריכל:  יעקב רכטר 
 
 קואורדינטות:  32°34′42″N 34°56′43″E﻿ / ﻿32.57826944°N 34.94526944°E﻿ / 32.57826944; 34.94526944
  (למפת הכרמל מוגדלת) בית ההבראה של "מבטחים" בזכרון יעקב(למפת הכרמל רגילה) בית ההבראה של "מבטחים" בזכרון יעקב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית ההבראה של "מבטחים" בזכרון יעקב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית ההבראה של "מבטחים" בזכרון יעקב
 
בית ההבראה של "מבטחים" בזכרון יעקב
בול דואר בסדרה "אדריכלות בישראל" בעיצובו של א. אדלר, 1974
בית ההבראה של "מבטחים" בזכרון יעקב הוא בית הבראה שתוכנן על ידי האדריכל יעקב רכטר, נבנה על ידי "סולל בונה", ונחשב לאחד משיאי האדריכלות בישראל. הבניין שוכן בזכרון יעקב, על רכס הכרמל, וצופה אל הים התיכון ואל שדות הקיבוצים מעיין צבי ומעגן מיכאל הנמצאים בינו ובין הים. הבניין בולט לעיניהם של הנוסעים בכביש החוף. מסוף 2014 פועל במקום מלון פאר בשם "אלמא".
בית ההבראה

בית ההבראה הוקם בשנת 1968 על ידי קרן הפנסיה "מבטחים", שמבוטחיה היו עיקר המתארחים בו בשנותיו הראשונות. בית ההבראה נוהל על ידי קופת חולים הכללית, שאף היא הפנתה את חבריה אליו. עם הקמתו כלל בית ההבראה 91 חדרים זוגיים, בשטח כולל של 8,000 מ"ר. בנוסף כלל בית ההבראה חדר כנסים בן 230 מקומות, חדרי ישיבות קטנים יותר ובית קולנוע בן 253 מקומות.
בשנת 1972 הוענק ליעקב רכטר פרס ישראל לאדריכלות, על תכנונו של בית ההבראה. בנימוקי ועדת השופטים לפרס נאמר:
בניין בית ההבראה מבטחים, יצירתו של רכטר אשר תוכננה על ידי המשרד רכטר-זרחי-פרי, מהווה דוגמה נדירה ומאלפת של השתלבות יצירה ארכיטקטונית לקליטת מסד הבניין בקרקע ולמפגש הבניין בחלקו העליון עם הרקיע. הוגשמה כאן קונצפציה ארכיטקטונית המאחדת באופן מוחלט את מבנה הקרקע ההררי עם נוף הבניין בצורה רגישה ואורגנית, אך עם זאת בלתי שגרתית. רגישות זאת עוברת כחוט השני בעיצוב הפלסטי והמרחבי של הבניין על כל פרטיו. השימוש המודע בחומרים צנועים בצורתם הטבעית מבליט את איכות הפתרון הארכיטקטוני הבסיסי ומעיד על יכולתו של האדריכל להגיע לפתרון מושלם תוך התאפקות מכוונת של שימוש באמצעים.
בשנת 1974 נעשה שימוש יוצא דופן בבית ההבראה: עם חזרתם לישראל של שבויי צה"ל במלחמת יום הכיפורים הם שוכנו בבית ההבראה, שהוסב למתקן חקירות, שבו נחקרו פדויי השבי על נסיבות נפילתם בשבי ועל התנהגותם במהלכו.
בית המלון אלמא

במהלך השנים עבר בית ההבראה לניהולה של חברת "מלונות גנים" ששינתה את שמו ל"גני כרמל". בשנות ה-90 עבר ניהולו לרשת בתי המלון "מוריה", ובסוף שנות ה־90 חזר לניהולה של "גני מבטחים". בשנת 2004 החליטה קרן הפנסיה "מבטחים", שהולאמה שנתיים קודם לכן, על מכירת המלון. במכרז שנערך בשנת 2004 זכתה תחילה רסקו. לאחר שכבר נסגר המכרז, והמבנה המיוחד של בית ההבראה עמד בסכנת הריסה, החליטה לילי אלשטיין, אלמנתו של יואל משה אלשטיין, בנו של אחד ממייסדי חברת התרופות "טבע", להצטרף למכרז, ובשל רצונה לשמר את המבנה ולייעד אותו לפעילות תרבותית ואמנותית, זכתה בו.
אלשטיין תכננה לערוך שינויים מפליגים במבנה, ובכלל זה הריסת חלק ניכר ממנו והחלפתו בבנייה חדשה, אך נסוגה בה מתוכנית זו בעקבות התנגדות עזה של תושבי הסביבה ואדריכלים. לאחר מכן החלו עבודות לשימור ושיפוץ של המלון, לשם הפיכתו למרכז תרבות ואמנות שבו מלון בוטיק. העבודות, בעיצובם של האדריכלים אמנון רכטר (בנו של יעקב רכטר) ורני זיס ומעצבי הפנים יונייטד מלונדון ולאה מלר, כללו איחוד כל שני חדרים במלון לחדר אחד מרווח יותר, הפיכת חדר-אוכל לגלריה, הוספת מבני וילות להגדלת מספר החדרים והקמת חניון תת-קרקעי.
בסוף 2014, עם תום השיפוץ, נפתח במקום מלון "אלמא" המשמש כמרכז אמנות מפואר. שם בית המלון מורכב מראשי התיבות של: אלשטיין, מוזיקה, אמנות. ובאנגלית: ELSHTEIN, MUSIC, ART. במלון שני אולמות, המיועדים לקונצרטים, רסיטלים, הופעות תיאטרון ומחול. האחד כולל 450 מקומות ישיבה ומותקן בו עוגב בעל 1414 צינורות. השני, שנקרא "הקיוב" (the cube), כולל כ-200 מקומות ישיבה. במלון גם שתי גלריות המשמשות לכנסים ולתערוכות מתחלפות וכיתות אומן.
כיום המנהל האמנותי של סדרות הקונצרטים באודיטוריום הוא נעם בן זאב.
הערות שוליים

↑  הכי יפים בארץ, באתר כלכליסט, 31 בינואר 2011
↑  עכבר העיר אונליין,'"`UNIQ--nowiki-00000004-QINU`"'בית מבטחים: "פתרון מושלם תוך התאפקות מכוונת", באתר הארץ, 6 באוגוסט 2009
↑  עידו אפרתי,'"`UNIQ--nowiki-00000009-QINU`"'אחד מסמלי זכרון למכירה - בית ההבראה מבטחים, באתר ynet, 18 בספטמבר 2005
↑  ברק טפר, עכבר העיר אונליין,'"`UNIQ--nowiki-0000000B-QINU`"'בית מבטחים: כך זה קרה, באתר הארץ, 6 באוגוסט 2009
אסתר זנדברג, עכבר העיר אונליין,'"`UNIQ--nowiki-0000000C-QINU`"'בוטלה תוכנית חידוש בית מבטחים בזכרון יעקב, באתר הארץ, 14 בספטמבר 2009
↑  ELMA, באתר "קרבט & וייס"
האודיטוריום במלון אלמא
רדיפת הפאלון גונג

הרדיפה של הפאלון גונג היא רדיפה שמנהלת המפלגה הקומוניסטית הסינית מאז יולי 1999 נגד קבוצה של אזרחים סינים. מטרת הרדיפה היא לחסל את התרגול הרוחני של הפאלון גונג בסין, שהיא מדינה הדוגלת באתאיזם. הרדיפה מאופיינת על ידי סוגי תעמולה רבים, תוכנית להמרה אידאולוגית ו"חינוך מחדש", ומגוון של אמצעי כפייה כגון מעקבים, מעצרים שרירותיים, עבודות כפייה, עינויים, וכתוצאה מכך מוות.
פאלון גונג היא שיטת צ'י קונג מודרנית המשלבת תרגילי תנועה אטיים ומדיטציה יחד עם פילוסופיה מוסרית המתרכזת ביישום העקרונות של אמת, חמלה וסובלנות. היא הופצה לציבור על ידי לי הונג-ג'י, בחודש מאי 1992 בצ'אנגצ'ון, במחוז ג'י-לין בסין. בעקבות החשיפה הרחבה והצמיחה המהירה של השיטה בשנות ה-90 פתחה המפלגה הקומוניסטית ב-20 ביולי 1999 במסע רדיפה שנועד למגר ולהרוס את הפאלון גונג.
השלטונות בסין ייצרו גוף על-חוקתי שנקרא משרד 610 שמטרתו להוביל את מסע הרדיפה של הפאלון גונג. המשטר הסיני גייס את מנגנון התקשורת, את מערכת המשפט, את המשטרה, הצבא, מערכת החינוך, משפחות ומקומות עבודה שיצאו כולם נגד המתרגלים. המסע לווה בתעמולה בקנה מידה גדול באמצעות טלוויזיה, עיתונות, רדיו ואינטרנט. ישנם דיווחים של עינוי שיטתי, מאסרים לא חוקיים, עבודות כפייה, קצירת איברים ושיטות דיכוי פסיכיאטריות שמטרתן לאלץ מתרגלים להתכחש לאמונתם בפאלון גונג.
משקיפים זרים מעריכים כי מאות אלפים ואולי מיליונים של מתרגלי פאלון גונג נעצרו במחנות ל"חינוך מחדש באמצעות עבודה", בבתי סוהר ובמתקני המעצר מפני שסירבו לוותר על התרגול הרוחני. אסירים לשעבר דיווחו כי מתרגלי פאלון גונג קיבלו באופן עקבי תקופות מאסר ארוכות מהרגיל ויחס גרוע במיוחד במחנות הריכוז, ובכמה מתקני מעצר מתרגלי הפאלון גונג היוו את הרוב המשמעותי של העצורים. ישנם דיווחים שמאז 2009 לפחות 2,000 מתרגלי הפאלון גונג עונו למוות במסע הרדיפה. מספר משקיפים בינלאומיים ורשויות שיפוט תיארו את הרדיפה נגד הפאלון גונג כרצח עם. בשנת 2009, בתי משפט בספרד ובארגנטינה האשימו בכירים בממשל הסיני ברצח עם ופשעים נגד האנושות, שבמסגרת תפקידם ניהלו והובילו את הדיכוי של הפאלון גונג.
ב-2006, הועלו לראשונה טענות שמספר גדול של מתרגלי פאלון גונג נרצחו כדי לספק איברים לתעשיית השתלות האיברים של סין. חקירה ראשונית מצאה כי "המקור ל-41,500 השתלות לתקופה של שש שנים בין 2000 ל-2005 הוא בלתי מוסבר", והגיעה למסקנה כי "כריתת איברים בכפייה ממתרגלי הפאלון גונג מתבצעת וממשיכה גם היום בהיקף נרחב". איתן גוטמן העריך כי 65,000 מתרגלי פאלון גונג נרצחו בעבור האיברים שלהם מ-2000 ל-2008. בעקבות ניתוח נוסף, החוקרים העלו באופן משמעותי את ההערכות על מספר מתרגלי פאלון גונג שהיו מיועדים ככל הנראה לקצירת איבריהם. בשנת 2008 ועדה מיוחדות של האו"ם דרשה "שהממשלה הסינית תיתן תגובה מפורטת על ההאשמות של נטילת איברים חיוניים ממתרגלי פאלון גונג, ותציג את המקור של האיברים שיצדיק את העלייה החדה במספרי השתלות האיברים בסין מאז שנת 2000".
רקע

פאלון גונג, המכונה גם פאלון דאפא, היא צורה רוחנית של תרגול צ'י קונג - הכוללת מדיטציה, תרגילי אנרגיה, ופילוסופיה מוסרית הנשענת על מסורת בודהיסטית. השיטה הוצגה לראשונה בציבור על ידי לי הונג-ג'י בצפון-מזרח סין באביב 1992, לקראת סוף תקופת התפשטות הצ'י-גונג.
שיטת הפאלון גונג זכתה לתמיכה רשמית ניכרת במהלך השנים הראשונות של התפשטותה. היא קודמה על ידי אגודת הצ'י-גונג הלאומית ועל ידי מוסדות ומשרדי ממשלה. באמצע שנות ה-1990 השלטונות הסינים ביקשו לרסן את ההשפעה של צ'י-גונג והעלו דרישות מחמירות מהענפים השונים של צ'י-גונג. ב-1995 המשטר חייב את כל קבוצות הצ'י-גונג להקים סניפים של המפלגה הקומוניסטית. הממשלה ביקשה למסד גם את הקשרים עם הפאלון גונג, כדי להשיג שליטה רבה יותר על התרגול. מתרגלי הפאלון גונג התנגדו לכך והגישו בקשה להתנתק לחלוטין מאגודת הצ'י-גונג הלאומית הנשלטת על ידי המשטר.
בעקבות ניתוק הקשרים עם המפלגה והמדינה, המתרגלים היו נתונים לביקורת קפדנית ומעקב על ידי הרשויות לביטחון הפנים ומשרד התעמולה. החל מיולי 1996, ספרים של פאלון גונג נאסרו לפרסום, ועיתון רשמי של המדינה החל לבקר את השיטה והציג אותה כצורה של "אמונות טפלות פאודליות" שהכיוון שלה התנגש עם האידאולוגיה הרשמית ועם סדר היום הלאומי של סין.
המתיחות הסלימה במשך שנות ה-1990 המאוחרות. ב-1999, סקרים העריכו ש-70 מיליון אנשים מתרגלים פאלון גונג בסין. אף על פי שמספר משרדי ממשלה ופקידים בכירים המשיכו להביע תמיכה, אחרים נבהלו מהמספר הגדול של המתרגלים וחששו מיכולתם להתארגן באופן עצמאי.
ב-22 באפריל 1999, כמה עשרות מתרגלי פאלון גונג הוכו ונעצרו בעיר טיאן-ג'ין בזמן שישבו במדיטציה שקטה. נאמר למתרגלים כי צו המעצר הגיע ממשרד לביטחון הפנים, ואלה שנעצרו יוכלו להשתחרר רק לאחר אישורו של הרשויות בבייג'נג.
ב-25 באפריל, יותר מ-10,000 מתרגלי פאלון גונג התאספו בשקט ליד ג'ונג נאן-האי (Zhongnanhai) - מתחם הממשל בבייג'ינג כדי לבקש את שחרור המתרגלים מטיאן-ג'ין וכדי לבקש לשים קץ להתנכלות המתגברת נגדם. זה היה ניסיון מטעם מתרגלי הפאלון גונג "לפנות אל המנהיגים בנימוס ובשקט ולהבהיר שאין להתייחס אליהם ביחס מעליב". זו הייתה המחאה הראשונה בהיסטוריה נגד המפלגה הקומוניסטית, שהתקיימה בכיכר ג'ונג נאן-האי והמחאה הגדולה ביותר בבייג'ינג מאז 1989. נציגי הפאלון גונג נפגשו עם ראש הממשלה ג'ו רונג-ג'י (Rongji) שהבטיח להם כי הממשלה לא יוצאת נגד הפאלון גונג, והבטיח כי המתרגלים שנעצרו בטיאן-ג'ין ישוחררו. הקהל בחוץ התפזר בשקט, מתוך אמונה שהמחאה הוכתרה בהצלחה.
חבר הפוליטבירו ואחראי הביטחון לואו גן היה פחות מפויס, ויצר קשר עם ג'יאנג דזה-מין, המזכיר הכללי של המפלגה הקומוניסטית של סין כדי למצוא פתרון החלטי לבעיית הפאלון גונג.
רדיפה על ידי המדינה

בליל 25 באפריל 1999, המזכיר הכללי של המפלגה הקומוניסטית הסינית ג'יאנג דזה-מין פרסם מכתב המציין את רצונו להביס את הפאלון גונג. המכתב מזהיר מפני הסכנות בפופולריות של "פאלון גונג" במיוחד בקרב חברי המפלגה הקומוניסטית. על פי דיווחים הוא כינה את המחאה בג'ונג נאן-האי: "התקרית הפוליטית הרצינית ביותר מאז אירועי כיכר טיין-אן-מן ב-1989."
בישיבה של הפוליטביורו ב-7 ביוני 1999, ג'יאנג תיאר את הפאלון גונג כאיום חמור על סמכותה של המפלגה הקומוניסטית —"משהו חסר תקדים במדינה מאז הקמתה לפני 50 שנה" - והורה על הקמתה של ועדה רמת דרג כדי להגיע "מוכנים לפרוק וסילוק [פאלון גונג]." שמועות על סנקציות הממשמשות ובאות החלו להתרוצץ ברחבי סין, מה שגרם להפגנות ולעתירות. הממשלה הכחישה בפומבי את השמועות, טענה שהן "חסרות בסיס לחלוטין", והבטיחה כי מעולם לא אסרה על פעילויות צ'י-גונג.
מעט אחרי חצות ב-20 ביולי 1999, שוטרים תפסו מאות מתרגלי הפאלון גונג והוציאו אותם מבתיהם בערים ברחבי סין. הערכות על מספר המעצרים היו מכמה מאות עד יותר מ-5,600. אחד העיתונים בהונג קונג דיווח כי 50,000 אנשים נעצרו בשבוע הראשון של הסנקציות. בבייג'נג נעצרו ארבעה מתרגלים שהתנדבו בתיאום פעילויות פאלון גונג, באשמת "הדלפת סודות מדינה". המשרד לביטחון הציבור הורה לכנסיות, למקדשים, למסגדים, לעיתונים, לתקשורת, לבתי משפט, ולמשטרה לדכא את הפאלון גונג. בעקבות זה היו שלושה ימים של הפגנות המוניות של מתרגלים בשלושים ערים. בבייג'ינג ובערים אחרות, מפגינים נעצרו, וקובצו בתוך אצטדיונים. מאמרי מערכת בעיתונים הנשלטים על ידי המדינה דחקו באנשים לוותר על תרגול הפאלון גונג, וכל חברי המפלגה הקומוניסטית קיבלו תזכיר שהם אתאיסטים ואסור להם "להאמין באמונות תפלות על ידי המשך תרגול פאלון גונג".
לי הונג-ג'י הגיב ב"תגובה קצרה" ב-22 ביולי:
"אנחנו לא נגד הממשלה עכשיו ולא נהיה נגדה גם בעתיד. אנשים יכולים להתנהג אלינו גרוע אבל אנחנו לא נתנהג גרוע לאחרים ולא נתייחס לאנשים כאל אויבים.
אנו קוראים לכל הממשלות, הארגונים הבינלאומיים ואנשים עם רצון טוב להרחיב את התמיכה שלהם ואת עזרתם במטרה לפתור את המשבר הנוכחי המתחולל כעת בסין".